CELEX: E2007J0006
Language: hu
Date: 2008-09-18
Title: A Bíróság ítélete ( 2008. március 5. ) az E-6/07. számú, HOB vín ehf. valamint Faxaflóahafnir sf. ügyben (Kikötői díjak – vámokkal azonos hatású díjak – belső adó – áruk szabad mozgása)

18.9.2008   
            
            
               HU
            
            
               Az Európai Unió Hivatalos Lapja
            
            
               C 239/20
            
         
      A BÍRÓSÁG ÍTÉLETE
   
   (2008. március 5.)
   az E-6/07. számú,
   HOB vín ehf. valamint Faxaflóahafnir sf. ügyben
   
      (Kikötői díjak – vámokkal azonos hatású díjak – belső adó – áruk szabad mozgása)
   
   (2008/C 239/09)
   Az E-6/07. számú, HOB vín ehf és Faxaflóahafnir sf. közötti ügyben – a Hæstiréttur Íslands (Izlandi Legfelsőbb Bíróság) Bírósághoz intézett, az áruk EGT-n belüli szabad mozgására vonatkozó szabályokra irányuló kérelme vonatkozásában a Henrik Bull előadó bíróból, Carl Baudenbacher elnökből, valamint Thorgeir Örlygsson bíróból álló Bíróság 2008. március 5-én az alábbi ítéletet hozta:
   
               1.
            
            
               Több település társulása által a kikötői szolgáltatásokra kivetett díj az EGT-megállapodás 14. cikke szerint értékelendő, ha a társulásokén kívül nincs más olyan kikötő ebben a térségben, amely alternatívát jelenthet azon a területen, amelyet ezek a kikötők szolgálnak ki.
            
         
               2.
            
            
               Egy olyan díj, mint a fent említett kikötői díj, nem sérti az EGT-megállapodás 14. cikkét, vagyis nem áll fenn az importált szeszes italok hazai szeszes italokkal szembeni megkülönböztetésének esete addig, amíg a díjak kizárólag importált italokra való kivetésének oka az, hogy a belföldi italokat nem tengeri úton szállítják és így nem szükséges hozzá kikötői szolgáltatás, valamint a kikötői szolgáltatások díját megállapító szerv nem vet ki díjat a belföldi szeszesitalokkal kapcsolatos hasonló szolgáltatásokra.
               Az ilyen díj akkor sérti az EGT-megállapodás 14. cikkét az importált szeszesitalok belföldi alkoholmentes italokkal szembeni negatív megkülönböztetése révén, ha a díj a szóban forgó piacon az importált termékek potenciális fogyasztásának csökkenését eredményezi a vele versenyben álló belföldi termékek javára.